
14 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2228 


ΑΠΟΦΑΣΕΙΣ 

Αριθμ. 32158/Δ1/1129 7 

Καθορισμός κριτηρίων και διαδικασία αξιολόγη¬ 
σης και επιλογής των με σύμβαση εξαρτημένης 
εργασίας ορισμένου χρόνου εκπαιδευτών ενη¬ 
λίκων των Ινστιτούτων Επαγγελματικής Κατάρ¬ 
τισης (ΙΕΚ) του Οργανισμού Απασχόλησης Εργα¬ 
τικού Δυναμικού (ΟΑΕΔ). 

Η ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του ν. 4186/2013 «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις» (ΦΕΚ 193/Α'), 
όπως ισχύει. 

β) Του ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» (ΦΕΚ 28/Α'), όπως ισχύει. 

γ) Του ν. 2956/2001 «Αναδιάρθρωση του ΟΑΕΔ και 
άλλες διατάξεις» (ΦΕΚ 258/Α'), όπως ισχύει. 

δ) Της παρ. 2 του άρθρου 3 του ν. 2336/1995 «Ρύθμιση 
θεμάτων εποπτευόμενων οργανισμών του Υπουργείου 
Εργασίας και άλλες διατάξεις» (ΦΕΚ 189/Α'), όπως αντι- 
καταστάθηκε με το άρθρο 16 του ν. 2643/1998 «Μέριμνα 
για την απασχόληση προσώπων ειδικών κατηγοριών και 
άλλες διατάξεις» (ΦΕΚ 220/Α'). 

ε) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

στ)Τουπ.δ. 134/2017 «Οργανισμός Υπουργείου Εργα¬ 
σίας, Κοινωνικής Ασφάλισης και Κοινωνικής Αλληλεγγύ¬ 
ης» (ΦΕΚ 168/Α'). 

ζ)Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210/Α'). 

η) Του π.δ. 22/2018 «Διορισμός Υπουργών, Αναπληρω¬ 
τή Υπουργού και Υφυπουργών» (ΦΕΚ 37/Α'). 

2. Την με αριθμ. οικ. 13471/4878/02-03-2018 απόφαση 
του Πρωθυπουργού και της Υπουργού Εργασίας, Κοινω¬ 


νικής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης Αθανάσιο Ηλιό- 
πουλο» (ΦΕΚ 814/Β'). 

3. Την αριθμ. 5954/23-06-2014 απόφαση του Υφυ¬ 
πουργού Παιδείας και Θρησκευμάτων «Κανονισμός Λει¬ 
τουργίας Ινστιτούτων Επαγγελματικής Κατάρτισης (ΙΕΚ) 
που υπάγονται στη Γενική Γραμματεία Διά Βίου Μάθησης 
(Γ.Γ.Δ.Β.Μ.)» (ΦΕΚ 1807/Β'). 

4. Την αριθμ. Κ1/54877/30-03-2017 απόφαση του 
Υφυπουργού Παιδείας, Έρευνας και Θρησκευμάτων 
«Τροποποίηση του Κανονισμού Λειτουργίας Ινστιτού¬ 
των Επαγγελματικής Κατάρτισης (Ι.Ε.Κ.) που υπάγονται 
στη Γενική Γραμματεία Διά Βίου Μάθησης (Γ.Γ.Δ.Β.Μ.)» 
(ΦΕΚ 1245/Β'). 

5. Την αριθμ. αποφ. 88699/12-12-2017 (ΦΕΚ 4695/Β') 
απόφαση της Διοικήτριας του ΟΑΕΔ με την οποία ορί¬ 
σθηκαν οι ειδικότητες που λειτουργούν στα ΙΕΚ του 
ΟΑΕΔ σε εφαρμογή των διατάξεων του ν. 4186/2013. 

6. Την αριθμ. ΚΙ/125061 /21 -07-201 7 απόφαση του 
Υφυπουργού Παιδείας, Έρευνας και Θρησκευμάτων 
«Κριτήρια και διαδικασία επιλογής των εκπαιδευτών ενη¬ 
λίκων στα Δημόσια Ινστιτούτα Επαγγελματικής Κατάρ¬ 
τισης (Δ.ΙΕΚ) και στις Δημόσιες Σχολές Επαγγελματικής 
Κατάρτισης (Δ.ΣΕΚ) του ν. 4186/2013 (ΦΕΚ 193/Α72013)» 
(ΦΕΚ 2678/Β'). 

7. Την αριθμ. οικ. 28959/488/23-06-2016 απόφαση 
της Αναπληρώτριας Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης «Καθορισμός 
κριτηρίων και διαδικασίας αξιολόγησης και επιλογής, 
των με σύμβαση εξαρτημένης εργασίας ορισμένου χρό¬ 
νου εκπαιδευτών ενηλίκων, των Σχολών Επαγγελματικής 
Κατάρτισης (Σ.Ε.Κ.), των Πειραματικών Σχολών Επαγγελ¬ 
ματικής Κατάρτισης (Π.Σ.Ε.Κ.) και των Ινστιτούτων Επαγ¬ 
γελματικής Κατάρτισης (Ι.Ε.Κ.) του ΟΑΕΔ» (ΦΕΚ 1961/Β'). 

8. Την υπ' αριθμ. 1181/32/02-05-2018 απόφαση του 
Διοικητικού Συμβουλίου του ΟΑΕΔ. 

9. Την ανάγκη ευθυγράμμισης της διαδικασίας και των 
κριτηρίων αξιολόγησης και επιλογής του με σύμβαση 
εξαρτημένης εργασίας ορισμένου χρόνου εκπαιδευτικού 
προσωπικού των Σχολών Επαγγελματικής Κατάρτισης 

(ΣΕΚ), των Πειραματικών Σχολών Επαγγελματικής Κατάρτισης (ΠΣΕΚ) και των Ινστιτούτων Επαγγελματικής Κατάρ¬ 
τισης (ΙΕΚ) του ΟΑΕΔ, με τη διαδικασία και τα κριτήρια που θέτει η υπ'αριθμ. Κ1/125061/21-07-2017 απόφαση του 
Υφυπουργού Παιδείας, Έρευνας και Θρησκευμάτων «Κριτήρια και διαδικασία επιλογής των εκπαιδευτών ενηλίκων 
στα Δημόσια Ινστιτούτα Επαγγελματικής Κατάρτισης (Δ.ΙΕΚ) και στις Δημόσιες Σχολές Επαγγελματικής Κατάρτισης 
(Δ.ΣΕΚ) του ν. 4186/2013 (ΦΕΚ 193/Α72013)» (ΦΕΚ 2678/Β'). 

10. Το γεγονός ότι από την παρούσα απόφαση δενπροκαλείται δαπάνη σε βάρος του κρατικού προϋπολογισμού. 

11. Την με αρ. πρωτ. οικ. 32270/2597/11-06-2018 εισήγηση της Προϊσταμένης Γενικής Διεύθυνσης Οικονομικών 
Υπηρεσιών, σύμφωνα με την παρ.5(ε) του άρθρου 24 του ν. 4270/2014 (ΦΕΚ 143/Α'), αποφασίζουμε: 

Καθορίζονται τα κριτήρια και η διαδικασία αξιολόγησης και επιλογής των με σύμβαση εξαρτημένης εργασίας 
ορισμένου χρόνου εκπαιδευτών ενηλίκων των Ινστιτούτων Επαγγελματικής Κατάρτισης (ΙΕΚ) του Ο.Α.Ε.Δ., ως 
ακολούθως: 

Α. Η διαδικασία, ο τρόπος υποβολής, παραλαβής, αξιολόγησης, ελέγχου των δικαιολογητικών και πρόσληψης 
των υποψηφίων εκπαιδευτικών για τα ΙΕΚ του Ο.Α.Ε.Δ. καθορίζονται στην εκάστοτε προκήρυξη του Οργανισμού. 

ΜΟΡΙΟΔΟΤΗΣΗ ΥΠΟΨΗΦΙΩΝ ΕΚΠΑΙΔΕΥΤΩΝ ΕΝΗΛΙΚΩΝ στα ΙΕΚ ΟΑΕΔ 


ΠΤΥΧΙΟΥΧΟΙ 

ΕΚΠΑΙΔΕΥΣΗ- ΕΠΙΜΟΡΦΩΣΗ 

24 (ανώτατο γενικό σύνολο μορίων) 

1. ΤΥΠΙΚΗ ΕΚΠΑΙΔΕΥΣΗ ΠΤΥΧΙΟΥΧΟΙ 

18 

(ανώτατο σύνολο μορίων) 

1 .α. Πτυχίο ΑΕΙ-ΤΕΙ Τριτοβάθμιας Εκπαίδευσης σχετικό με το 
αντικείμενο των προκηρυσσόμενων θέσεων 

9 

1 .β. Δίπλωμα ΙΕΚ και Πτυχία (Τ.Ε. και Δ.Ε.) 

5 

1 .γ. Πτυχίο Ανώτερης Κρατικής Σχολής (Ωδείο, Δραματικής 

Τέχνης κ.λπ.) 

6 

2.α. Μεταπτυχιακό (Σε γενικές ειδικεύσεις - κατευθύνσεις) 

4 

2.β. Διδακτορικό (Σε γενικές ειδικεύσεις - κατευθύνσεις) 

7 

2.γ. Μεταπτυχιακό (στην Εκπαίδευση Ενηλίκων, τη Συνεχιζόμενη 
Εκπαίδευση, τις Σπουδές Εκπαίδευσης, τη Διά Βίου Εκπαίδευση, 
τη Διοίκηση Εκπαιδευτικών Μονάδων) 

6 

2.δ. Διδακτορικό (στην Εκπαίδευση Ενηλίκων, τη Συνεχιζόμενη 
Εκπαίδευση, τις Σπουδές Εκπαίδευσης, τη Διά Βίου Εκπαίδευση, 
τη Διοίκηση Εκπαιδευτικών Μονάδων) 

9 

Υποσημείωση: α) από τα 1 .α., 1 .β., 1 .γ., προσμετράται ο ανώτερος τίτλος. 

β) Αν ο υποψήφιος έχει διδακτορικό και μεταπτυχιακό τίτλο, μοριοδοτείται μόνο το διδακτορικό, 
γ) από τα 2.α., 2.β., 2.γ., 2.δ., προσμετράται ο ανώτερος τίτλος, ο οποίος λαμβάνει τα περισσότερα μόρια. 

2. ΕΠΙΜΟΡΦΩΣΗ ΠΤΥΧΙΟΥΧΟΙ 

(από δηυόσιους ή ιδιωτικούς (οοοείς εκπαίδευσης) 

Δεν μοριοδοτούνται επιμορφώσεις διάρκειας μικρότερης των 25 
ωρών, καθώς και Ημερίδες, Διημερίδες, Συνέδρια κ.λπ. 

6 

(ανώτατο σύνολο μορίων) 

2.α. Στο διδακτικό αντικείμενο των προκηρυσσόμενων θέσεων 
(0,25 μόρια ανά 25ωρο, με μέγιστο αριθμό μορίων 2) 

2 

2.β. Σε θέματα σχετικά με το θεσμό της επαγγελματικής εκπαίδευσης 
και κατάρτισης 

(0,25 μόρια ανά 25ωρο, με μέγιστο αριθμό μορίων 2) 

2 

2.γ. Στις αρχές εκπαίδευσης ενηλίκων (επιμόρφωση εκτός θεμάτων 
κατάρτισης) 

(0,25 μόρια ανά 25ωρο, με μέγιστο αριθμό μορίων 2) 

2 

Στα δικαιολογητικά της επιμόρφωσης που υποβάλλονται από τον υποψήφιο, θα πρέπει να προσδιορίζεται με 
σαφήνεια ο επιμορφωτικός φορέας (δημόσιος ή ιδιωτικός), το αντικείμενο της επιμόρφωσης, το χρονικό διάστημα 
πραγματοποίησης της επιμόρφωσης και η διάρκεια αποκλειστικά σε ώρες. Σε αντίθετη περίπτωση η επιμόρφωση 
δεν μοριοδοτείται. Ώρες που δεν αναφέρονται σε σχετική βεβαίωση μπορούν να αποδειχθούν με την προσκόμιση 
του προγράμματος της επιμόρφωσης. 

Επιμόρφωση προερχόμενη από εκπαιδευτικές ενότητες ή εξαμηνιαία μαθήματα τυπικής εκπαίδευσης (π.χ. ΕΑΠ, 
Πανεπιστήυια, ΑΣΠΑΙΤΕ, Διδασκαλεία) και τα οποία είναι ποοαπαιτούυενα νια εξοιαοίωση,εξειδίκευση, απόκτηση 
πτυγίου ή Μεταπτυχιακού τίτλου δεν λαυβάνεται υπόΦη. 

Δεν γίνεται αποδεκτή η επιβεβαίωση ωρών επιμόρφωσης με Υπεύθυνες Δηλώσεις του υποψηφίου, στο πλαίσιο 
της ισότιμης αντιμετώπισης των υποψηφίων. 

ΕΜΠΕΙΡΟΤΕΧΝΙΤΕΣ 

Έχουν δικαίωμα υποβολής αίτησης όσοι αποδεδειγμένα διαθέτουν εμπειρία τουλάχιστον τριών 
(3) ετών και μοριοδοτείται η εργασιακή εμπειρία πέραν των προαπαιτούμενων τριών (3) ετών 

ΕΠΙΜΟΡΦΩΣΗ 

(από δημόσιους ή ιδιωτικούς φορείς εκπαίδευσης) 

Δεν μοριοδοτούνται επιμορφώσεις διάρκειας μικρότερης των 25 
ωρών, καθώς και ημερίδες, διημερίδες, συνέδρια, κ.λπ. 

6 

(ανώτατο γενικό σύνολο μορίων) 

α. Στο διδακτικό αντικείμενο των προκηρυσσόμενων θέσεων 
(0,25 μόρια ανά 25ωρο, με μέγιστο αριθμό μορίων 2) 

2 

β. Σε θέματα σχετικά με το θεσμό της επαγγελματικής εκπαίδευσης 
και κατάρτισης 

(0,25 μόρια ανά 25ωρο, με μέγιστο αριθμό μορίων 2) 

2 

γ. Στις αρχές εκπαίδευσης ενηλίκων 
(επιμόρφωση εκτός θεμάτων κατάρτισης) 

(0,25 μόρια ανά 25ωρο, με μέγιστο αριθμό μορίων 2) 

2 

Στα δικαιολογητικά της επιμόρφωσης που υποβάλλονται από τον υποψήφιο θα πρέπει να προσδιορίζεται με σα¬ 
φήνεια ο επιμορφωτικός φορέας (δημόσιος ή ιδιωτικός), το αντικείμενο της επιμόρφωσης, το χρονικό διάστημα 
πραγματοποίησης της επιμόρφωσης και η διάρκεια αποκλειστικά σε ώρες. Σε αντίθετη περίπτωση η επιμόρφωση 
δεν μοριοδοτείται. Ώρες που δεν αναφέρονται σε σχετική βεβαίωση μπορούν να αποδειχθούν με την προσκόμιση 
του προγράμματος της επιμόρφωσης. 

Δεν γίνεται αποδεκτή η επιβεβαίωση ωρών επιμόρφωσης με υπεύθυνες δηλώσεις του υποψηφίου, στο πλαίσιο 
της ισότιμης αντιμετώπισης των υποψηφίων. 

ΔΙΔΑΚΤΙΚΗ ΕΜΠΕΙΡΙΑ 

Η διδακτική εμπειρία δεν πρέπει να αφορά σε εργασιακή 
εμπειρία 

15 

(ανώτατο γενικό σύνολο μορίων) 

2.1. ΔΙΔΑΚΤΙΚΗ ΕΜΠΕΙΡΙΑ σε ΙΕΚ-ΣΕΚ-ΠΣΕΚ 

(σχετική με το αντικείμενο των προκηρυσσόμενων ειδικοτήτων) 

(1 μόριο ανά 200 ώρες, με μέγιστο αριθμό μορίων 10) 

10 

(ανώτατο σύνολο μορίων) 

5 

(ανώτατο σύνολο μορίων 
για το σύνολο των δομών 
τυπικής εκπαίδευσης) 

2.2. ΔΙΔΑΚΤΙΚΗ ΕΜΠΕΙΡΙΑ Α/θμια, Β/θμια, Γ/θμια Εκπαίδευση 
(Αναγωγή για μη μόνιμο προσωπικό σύμφωνα με την υπ' αριθμ. 

Υ.Α ΓΠ/200082 (ΦΕΚ 2844 τ.Β/23-10-2012) 

2.2.α ΤΡΙΤΟΒΑΘΜΙΑ (210 διδακτικές ώρες το έτος=1 μόριο) 

2.2.β ΔΕΥΤΕΡΟΒΑΘΜΙΑ (650 διδακτικές ώρες το έτος=1 μόριο) 

2.2.γ ΠΡΩΤΟΒΑΘΜΙΑ (ένα έτος περιλαμβάνει 750 διδακτικές ώρες) 

(για όλους τους εκπαιδευτικούς 0,5 μόριο ανά έτος) 

2.3. ΔΙΔΑΚΤΙΚΗ ΕΜΠΕΙΡΙΑ σε άλλα προγράμματα 

Μη Τυπικής Εκπαίδευσης-Γενικής Εκπαίδευσης Ενηλίκων και 
Επαγγελματικής Κατάρτισης (εκτός ΙΕΚ) 

(1 μόριο ανά 250 ώρες με μέγιστο αριθμό μορίων 5) 

5 

(ανώτατο σύνολο μορίων στη 

Μη τυπική Εκπαίδευση) 

ΕΡΓΑΣΙΑΚΗ ΕΜΠΕΙΡΙΑ 

Η εργασιακή εμπειρία δεν πρέπει να αφορά σε διδακτικό έργο 

10 

(ανώτατο γενικό σύνολο μορίων) 

Εργασιακή εμπειρία σχετική με το αντικείμενο των 

προκηρυσσόμενων ειδικοτήτων 

(1 μόριο ανά έτος με ανώτερο τα 10 μόρια). 

10 

Απαραίτητα αποδεικτικά στοιχεία: α) Για όσους υποβάλουν εξαρτημένη εργασία απαιτείται Βεβαίωση Εργοδότη και 
Επιθεώρηση εργασίας έως το 2002. Η εργασιακή εμπειρία που πραγματοποιήθηκε μετά το έτος 2002 αποδεικνύεται 
με βεβαίωση εργοδότη και Λογαριασμό Ασφαλισμένου ΙΚΑ. β) Για τους ελεύθερους επαγγελματίες απαιτείται: 

1. Έναρξη Επαγγέλματος ή επιτηδεύματος από την αντίστοιχη ΔΟΥ και 2. Τα έντυπα Ε1 και Ε3 των αντίστοιχων 
Οικονομικών ετών (τα οποία επικαλείται ο υποψήφιος ως Επαγγελματική εμπειρία). Για να αξιολογηθεί η προϋπη¬ 
ρεσία σε ελεύθερο επάγγελμα, θα πρέπει το εισόδημα που δηλώνεται για κάθε οικονομικό έτος, να είναι μεγαλύ¬ 
τερο ή ίσο με το ελάχιστο αφορολόγητο όριο φυσικού προσώπου όπως αυτό ορίζεται για κάθε οικονομικό έτος. 

ΑΛΛΑ ΠΡΟΣΟΝΤΑ 

6 

(ανώτατο γενικό σύνολο μορίων) 

4.1 ΞΕΝΗ ΓΛΩΣΣΑ 


4.1α 1η ΞΕΝΗ ΓΛΩΣΣΑ 

2 

(ανώτατο σύνολο μορίων) 

4.1 .α Καλή γνώση (επίπεδο Β2) 1 

1 

4.1 .β Πολύ καλή γνώση (επίπεδο (11) 

1,5 

4.1 .γ Άριστη γνώση (επίπεδο (12) 

2 

4.1 β 2η ΞΕΝΗ ΓΛΩΣΣΑ 

1 

(ανώτατο σύνολο μορίων) 

4.2.α Καλή γνώση (επίπεδο Β2) 

0,5 

4.2.β Πολύ καλή γνώση (επίπεδο (11) 

0,75 

4.2.γ Άριστη Γνώση (επίπεδο € 2 ) 

1 

• Μοριοδοτείται το ανώτερο πιστοποιημένο επίπεδο 

• Οι εκπαιδευτικοί κλάδων ξένων γλωσσών δεν μοριοδοτούνται για τη γλώσσα που διδάσκουν (άρθρο 13, 
παρ. 1, του ν. 3848/2010) 

4.2. ΓΝΩΣΕΙΣ ΧΕΙΡΙΣΜΟΥ Η/Υ (ΝΕΕΣ ΤΕΧΝΟΛΟΓΙΕΣ) 

Πιστοποιημένη επιμόρφωση στιςΤ.Π.Ε. επιπέδου 1 του 

ΥΠΟΠΑΙΘ ή πιστοποιητικά γνώσης Η/Υ σύμφωνα με ΑΣΕΠ 

3 

(ανώτατο σύνολο μορίων) 

Οι εκπαιδευτικοί κλάδων ΠΕΙ 9-20 καιΤΕ ΠΛΗΡΟΦΟΡΙΚΗΣ δεν μοριοδοτούνται στην κατηγορία αυτή 
(άρθρο 19, παρ. στ, του ν. 4327/2015) 

ΚΟΙΝΩΝΙΚΑ ΚΡΙΤΗΡΙΑ 

5.1. ΑΝΕΡΓΙΑ 

στους υποψήφιους ανέργους προστίθενται μόρια επί του 
συνόλου της βαθμολογίας ως κάτωθι: 

20 

(ανώτατο σύνολο μορίων) 

Από 0-6 μήνες 

2% 

Από 6-12 μήνες 

4% 

Από 12-18 μήνες 

6% 

Από 18-24 μήνες 

8% 

Από 24 μήνες και πάνω 

10% 

5.2. ΕΙΔΙΚΕΣ ΚΑΤΗΓΟΡΙΕΣ 

Στους υποψήφιους με τα ακόλουθα χαρακτηριστικά προστίθενται 
μόρια ως ποσοστό επί του συνόλου της βαθμολογίας που θα συγκε¬ 
ντρώσουν ως εξής 

Δύναται ο υποψήφιος να υπάγεται σε 
περισσότερες από μία κατηγορίες και 
μοριοδοτείται με 10% για κάθε μία 
από αυτές 

Γονείς τρίτεκνων οικογενειών 

10% 

Μέλη πολύτεκνων οικογενειών (γονείς και τέκνα) 

10% 

Μέλη μονογονεϊκών οικογενειών (γονείς και τέκνα) 

10% 

ΑΜΕΑ (ο ίδιος ο υποψήφιος ή τα τέκνα αυτού) 

10% 


Β. Στην παρούσα διαδικασία επιλογής δικαίωμα συμμετοχής έχουν όλοι όσοι διαθέτουν τα απαραίτητα προσόντα 
για εκπαιδευτές ενηλίκων όπως περιγράφονται στο άρθρο 27 παρ. 14 και 15 του ν. 4186/2013 (ΦΕΚ 193/Α'). Οι πι¬ 
στοποιημένοι και εγγεγραμμένοι εκπαιδευτές στα μητρώα εκπαιδευτών ενηλίκων επιλέγονται κατά προτεραιότητα 
παντός άλλου. 

Γ. Ο τρόπος στελέχωσης των ΙΕΚ ΟΑΕΔ με εκπαιδευτές ενηλίκων πραγματοποιείται με την ακόλουθη διαδικασία: 

1) Ο Ο.Α.Ε.Δ. προβαίνει σε προκήρυξη εκδήλωσης ενδιαφέροντος, για την απασχόληση ωρομίσθιων εκπαιδευτών 
στα ΙΕΚ ΟΑΕΔ. 

2) Η αίτηση των υποψήφιων εκπαιδευτών ενηλίκων, η οποία επέχει θέση υπεύθυνης δήλωσης του ν. 1599/1986, 
για την επιλογή τους στα ΙΕΚ ΟΑΕΔ, υποβάλλεται στο ειδικό πληροφοριακό σύστημα που παρέχεται στην ιστοσελίδα 
του ΟΑΕΔ (ηλεκτρονική διεύθυνση «νννννν.03θά·9Γ»). 

3) Με την αίτησή τους οι υποψήφιοι δηλώνουν τα ΙΕΚ ΟΑΕΔ της Περιφέρειας Αττικής ή τα ΙΕΚ μίας και μόνο Πε¬ 
ριφερειακής ενότητας για την υπόλοιπη Ελλάδα. 

4) Οι υποψήφιοι, αφού υποβάλλουν ηλεκτρονικά την αίτησή τους, αποστέλλουν φάκελο με όλα τα δικαιολογη- 
τικά καθώς και τις βεβαιώσεις διδακτικής και επαγγελματικής εμπειρίας σε ένα μόνο ΙΕΚ ΟΑΕΔ, αυτό της πρώτης 
προτίμησής τους. Ο φάκελος των δικαιολογητικών υποβάλλεται ή αποστέλλεται εντός δύο εργάσιμων ημερών 
από την τελευταία ημέρα δυνατότητας υποβολής της ηλεκτρονικής αίτησης, όπως ορίζεται στην εκάστοτε προ¬ 
κήρυξη. Μετά την υποβολή του φακέλου με το σύνολο των δικαιολογητικών και με τις βεβαιώσεις προϋπηρεσίας 
(διδακτικής-επαγγελματικής) που ο υποψήφιος δηλώνει στην ηλεκτρονική αίτησή του, κανένα νέο δικαιολογητικό 
δεν λαμβάνεται υπόψη. 

5) Οι αιτήσεις, τα συνημμένα δικαιολογητικό καθώς και οι βεβαιώσεις διδακτικής και επαγγελματικής εμπειρίας, 
αξιολογούνται από τις πρωτοβάθμιες και τις δευτεροβάθμιες επιτροπές αξιολόγησης ωρομίσθιων εκπαιδευτών, 
οι οποίες ορίζονται με απόφαση του Διοικητή του ΟΑΕΔ και εξετάζουν πλέον των υποβληθέντων ενστάσεων και 
οποιαδήποτε περίπτωση τεθεί υπόψη τους από τη Διοίκηση του Οργανισμού ή εισηγηθεί ο πρόεδρος της Επιτροπής. 

Ενστάσεις υποβάλλονται εντός τριών (3) εργάσιμων ημερών από την ανάρτηση των αρχικών πινάκων αξιολόγησης. 

6) Οι υποψήφιοι κατατάσσονται σε δύο αξιολογικούς πίνακες κατάταξης (σε πιστοποιημένους και εγγεγραμμέ¬ 
νους εκπαιδευτές στα μητρώα εκπαιδευτών ενηλίκων που επιλέγονται κατά προτεραιότητα παντός άλλου και σε 
μη πιστοποιημένους εκπαιδευτές ενηλίκων) ανά ΙΕΚ ΟΑΕΔ και ανά κλάδο και ειδικότητα. 

7) Οι υποψήφιοι δημόσιοι υπάλληλοι και συνταξιούχοι κατατάσσονται σε ξεχωριστούς πίνακες πιστοποιημένων και 
μη πιστοποιημένων και προσλαμβάνονται αφού εξαντληθούν οι αντίστοιχοι πίνακες των ιδιωτών πιστοποιημένων 
και μη πιστοποιημένων εκπαιδευτών. 

8) Σε περίπτωση ίσης μοριοδότησης υποψηφίων εκπαιδευτών συγκρίνονται και συνεκτιμώνται με σειρά προτε¬ 
ραιότητας κατά τη διαδικασία επιλογής, ανά αξιολογικό πίνακα και ανά ειδικότητα, τα εξής: α) μήνες ανεργίας, β) 
βαθμός πτυχίου. 

9) α) Ανώτατο όριο διδακτικών ωρών ανά εκπαιδευτή ενηλίκων ορίζονται οι είκοσι (20) διδακτικές ώρες εβδομα- 
διαίως συνολικά σε όλες τις δομές της μη τυπικής εκπαίδευσης της χώρας δημόσιας και ιδιωτικής. 

β) Για τους έχοντες πλήρη απασχόληση στον Ιδιωτικό τομέα καθώς και για τους ελεύθερους επαγγελματίες, 
ανώτατο όριο διδακτικών ωρών ορίζονται οι έξι (6) διδακτικές ώρες εβδομαδιαίως συνολικά, σε όλες τις δομές της 
τυπικής και μη τυπικής εκπαίδευσης της χώρας δημόσιας και ιδιωτικής. 

γ) Για τους εργαζόμενους με μερική απασχόληση ανώτατο όριο διδακτικών ωρών, ορίζονται οι δέκα (10) διδακτικές 
ώρες εβδομαδιαίως σε όλες τις δομές της τυπικής και μη τυπικής εκπαίδευσης της χώρας δημόσιας και ιδιωτικής. 

δ) Οι συνταξιούχοι και οι έχοντες πλήρη απασχόλη¬ 
ση στο δημόσιο, τον ευρύτερο δημόσιο τομέα και τα 
Ν.Π.Ι.Δ. [σύμφωνα με τις κείμενες διατάξεις (άρθρο 31 
του ν. 3528/2007)], κατατάσσονται σε ξεχωριστό πίνακα, 
δύνανται να αναλάβουν έως έξι (6) διδακτικές ώρες εβδο- 
μαδιαίως, σε όλες τις δομές της τυπικής και μη τυπικής 
εκπαίδευσης της χώρας δημόσιας και ιδιωτικής, έπονται 
των ιδιωτών και προσλαμβάνονται μετά την εξάντληση 
των πινάκων κατάταξης των τελευταίων. Οι αναπληρωτές 
με πλήρες διδακτικό ωράριο θεωρούνται δημόσιοι υπάλ¬ 
ληλοι, έπονται των ιδιωτών και εμπίπτουν στον πίνακα 
των δημοσίων υπαλλήλων, προσλαμβάνονται δε σύμφω¬ 
να με τη σειρά μορίων που κατέχουν στον πίνακα αυτό. 

Κάθε ωρομίσθιος εκπαιδευτής, πριν την πρόσληψή 
του, υπογράφει υπεύθυνη δήλωση του ν. 1599/1986, 
στην οποία δηλώνει αναλυτικά το εργασιακό του καθε¬ 
στώς. Σε περίπτωση που επέλθει οποιαδήποτε αλλαγή 
στην εργασιακή του κατάσταση, οφείλει άμεσα να ενη¬ 
μερώσει αναλυτικά, με νέα υπεύθυνη δήλωση, την/τις 
εκπαιδευτική/ες μονάδα/δες ΟΑΕΔ όπου εργάζεται, για 
το νέο εργασιακό του/της καθεστώς. Παρόμοια υπεύ¬ 
θυνη δήλωση υποβάλλει πριν την έναρξη του εαρινού 
εξαμήνου κατάρτισης. 

10) Με βάση τους αξιολογικούς πίνακες κατάταξης 
και των αναγκών των ΙΕΚ σε διδακτικές ώρες, πραγμα¬ 
τοποιείται η επιλογή και κατανομή των εκπαιδευτών ανά 
κλάδο και ειδικότητα στα ΙΕΚ ΟΑΕΔ. 

11) Κατά τη διάρκεια του σχολικού έτους, εφόσον δημι- 
ουργηθούν ανάγκες σε εκπαιδευτικό προσωπικό και είτε 
έχουν εξαντληθεί όλοι οι υποψήφιοι των αντίστοιχων 
πινάκων αξιολόγησης, είτε δεν υπήρξαν υποψήφιοι για 
κάποιες ειδικότητες, ο ΟΑΕΔ δύναται να προσλαμβάνει 
εκπαιδευτικό προσωπικό με απευθείας πρόσληψη. Οι 
προσλαμβανόμενοι πρέπει να έχουν τα προσόντα των 
θέσεων που καλύπτουν, όπως αυτά έχουν καθοριστεί 
στην παρούσα υπουργική απόφαση και τη σχετική προ¬ 
κήρυξη του Οργανισμού. 

11.α) Σε περίπτωση αδυναμίας εύρεσης εκπαιδευ¬ 
τών ξένης γλώσσας, στα μαθήματα «ξένης γλώσσας» 
μπορούν να διδάξουν σε δεύτερη ανάθεση, κατά σειρά 
προτεραιότητας α) κάτοχοι πτυχίου Γ2, και β) κάτοχοι 
βασικού ή μεταπτυχιακού πανεπιστημιακού τίτλου, 
αγγλόφωνου ή άλλης γλώσσας, με αναγνώριση από το 
ΔΟΑΤΑΠ. 

11 .β) Σε περίπτωση αδυναμίας εύρεσης εκπαιδευτών 
οι οποίοι κατέχουν βασικό τίτλο σπουδών ελληνικών πα¬ 
νεπιστημίων ή κρατών-μελών της Ευρωπαϊκής Ένωσης 
με πιστοποιητικό ισοτιμίας από το πρώην ΔΙΚΑΤΣΑ νυν 
ΔΟΑΤΑΠ, τον ΟΕΕΚ, τον ΕΟΠΠ νυν ΕΟΠΠΕΠ, μπορούν 
να διδάξουν με απευθείας πρόσληψη, εκπαιδευτές οι 
οποίοι κατέχουν άδεια άσκησης επαγγέλματος, βάσει 
των διατάξεων των επαγγελματικών προσόντων (π.χ. 
οδηγίες 89/48/ΕΟΚ, 92/51/ΕΟΚ, 99/42/ΕΟΚ, Τομεακές 
οδηγίες κ.λπ.). 

12) Εάν υπάρχουν εργαστηριακά μαθήματα τα οποία 
τεκμηριωμένα δεν δύνανται να διεξαχθούν στις σχολι¬ 
κές μονάδες του ΟΑΕΔ, παρά μόνο σε εξωτερικά εργα¬ 
στήρια, ο εκπαιδευτής του εργαστηριακού μαθήματος, 
δύναται να επιλέγεται κατά προτεραιότητα και σύμφωνα 


με τους πίνακες κατάταξης, από την επιχείρηση, στην 
ιδιοκτησία της οποίας ανήκει το εργαστήριο. Ο εκπαι¬ 
δευτής δύναται να διδάξει εργαστηριακό μάθημα σε Α' 
ή Β'ανάθεση, εφόσον έχει υποβάλει αίτηση σύμφωνα με 
τα οριζόμενα στη σχετική προκήρυξη. 

13) Σε εξαιρετικές περιπτώσεις και κατόπιν αιτιολο¬ 
γημένης πρότασης του Διευθυντή της Εκπαιδευτικής 
Μονάδας, η Δ/νση Αρχικής Επαγγελματικής Εκπαίδευ¬ 
σης και Κατάρτισης μπορεί να εγκρίνει την ανάθεση έως 
και δύο (2) διδακτικών ωρών επιπλέον των διδακτικών 
ωρών που περιγράφονται στις υποπαραγράφους β, γ, 
της παραγράφου 8 της παρούσας, προκειμένου να δι¬ 
ευκολυνθεί η εκπαιδευτική διαδικασία. 

14) ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 
ΚΑΙ ΠΡΟΣΛΗΨΗΣ 

14.1. Αποκλείεται από τη διαδικασία επιλογής ωρομί¬ 
σθιων εκπαιδευτών υποψήφιος/α, ο/η οποίος/α: 

- Δεν έχει τα απαιτούμενα τυπικά προσόντα σύμφωνα 
με την αντίστοιχη προκήρυξη ειδικοτήτων. 

- Δεν έχει υποβάλει αντίγραφα ή φωτοαντίγραφα τίτ¬ 
λων σπουδών τα οποία είναι πιστά αντίγραφα των τίτλων 
τους οποίους νομίμως κατέχει. 

- Δεν έχει υποβάλει αναγνωρισμένο βασικό τίτλο 
σπουδών αλλοδαπής από τα σχετικά αρμόδια όργανα 
(ΔΟΑΤΑΠ, Συμβούλιο Ισοτιμιών κ.λπ.). 

- Δεν έχει υποβάλει αντίγραφο δελτίου ταυτότητας. 

- Υποβάλει εκπρόθεσμα αίτηση. 

- Υποβάλει εκπρόθεσμα φάκελο δικαιολογητικών. 

14.2. Αποκλείεται, για το επόμενο σχολικό έτος από τη 
διαδικασία επιλογής ωρομίσθιων εκπαιδευτών, υποψή¬ 
φιος/α, ο/η οποίος/α έχει: 

α. Αξιολογηθεί και προσληφθεί στα σχολεία του ΟΑΕΔ 
και αποχωρεί οικειοθελώς κατά τη διάρκεια του σχολικού 
έτους. 

Σε περίπτωση που η αποχώρηση εκπαιδευτή οφείλε¬ 
ται στην πρόσληψή του ως αναπληρωτή εκπαιδευτικού 
στο Υπουργείου Παιδείας, Έρευνας και Θρησκευμάτων, 
με πλήρη απασχόληση, μεταπίπτει στον πίνακα των δη¬ 
μοσίων υπαλλήλων, καταλαμβάνοντας στον πίνακα αυτό 
τη θέση η οποία αντιστοιχεί στα μόρια τα οποία κατέχει. 

Εξαιρούνται όσοι/ες αποχωρούν λόγω κύησης-λοχεί- 
ας, ασθένειας δικής τους ή συζύγου τους ή συγγενών Α' 
βαθμού και σε περίπτωση παρακολούθησης παιδαγω¬ 
γικών ή μεταπτυχιακών σπουδών. 

β. Έχει αξιολογηθεί από τον/την Διευθυντή/ντρια Αρ¬ 
χικής Επαγγελματικής Εκπαίδευσης και Κατάρτισης ως 
ακατάλληλος/η, με βάση στοιχεία που προκύπτουν από 
προηγούμενη στον Ο.Α.Ε.Δ. διδακτική του απασχόληση 
και συνίστανται σε εκπαιδευτική ή παιδαγωγική ανεπάρ¬ 
κεια ή ανάρμοστη συμπεριφορά. Ο/Η Διευθυντής/ντρια 
Αρχικής Επαγγελματικής Εκπαίδευσης και Κατάρτισης 
για να προχωρήσει στην αρνητική αξιολόγηση λαμβάνει 
υπόψη τεκμηριωμένη έκθεση του/της Διευθυντή/ντριας 
της Εκπαιδευτικής Μονάδας, στην οποία ο ωρομίσθιος 
υπηρετούσε. 

γ. Έχει αναλάβει διδακτικό ωράριο στα ΙΕΚ Ο.Α.Ε.Δ. το 
οποίο: 

1. προστιθέμενο στο διδακτικό ωράριο που έχει ανα- 
λάβει σε άλλες δομές της μη τυπικής εκπαίδευσης της 

χώρας, υπερβαίνει το μέγιστο επιτρεπόμενο διδακτικό 
ωράριο των είκοσι (20) ωρών εβδομαδιαίως. 

2. Προστιθέμενο στο διδακτικό ωράριο που έχει ανα- 
λάβει στις δομές της τυπικής και μη τυπικής εκπαίδευσης 
της χώρας, υπερβαίνει περισσότερο από έξι (6) διδακτι¬ 
κές ώρες, το μέγιστο επιτρεπόμενο διδακτικό ωράριο 
του πρωτοδιόριστου εκπαιδευτικού του αντίστοιχου 
κλάδου της Β/θμιας Εκπαίδευσης. 

Στις δύο ανωτέρω περιπτώσεις, εκτός από τον απο¬ 
κλεισμό του εκπαιδευτικού για το επόμενο σχολικό έτος, 
μηδενίζονται οι ώρες που έχει αναλάβει στις εκπαιδευ¬ 
τικές Μονάδες του Οργανισμού το τρέχον σχολικό έτος 
ή έτος κατάρτισης. 

δ. Σε περίπτωση που η Διεύθυνση Αρχικής Επαγγελμα¬ 
τικής Εκπαίδευσης και Κατάρτισης, διαπιστώσει αλλαγή 
της εργασιακής σχέσης ενός ωρομίσθιου εκπαιδευτή, η 
οποία δεν έχει δηλωθεί στην Διεύθυνση της εκπαιδευτι¬ 
κής μονάδας όπου εργάζεται, διακόπτεται αυτοδίκαια η 
εργασιακή του σχέση με τον ΟΑΕΔ και αποκλείεται από 
τη διαδικασία επιλογής ως αναπληρωτής ή ωρομίσθιος 
εκπαιδευτικός/εκπαιδευτής στις εκπαιδευτικές μονάδες 
του ΟΑΕΔ για το επόμενο σχολικό έτος. Σε περίπτωση 
υποβολής ψευδούς υπεύθυνης δήλωσης, η Διεύθυνση 
Αρχικής Επαγγελματικής Εκπαίδευσης και Κατάρτισης, 
ακολουθεί τις νόμιμες, προβλεπόμενες από το νόμο δι¬ 
αδικασίες περί δίωξης ποινικών αδικημάτων. 

14.3. Δεν προσλαμβάνεται για το τρέχον έτος κατάρτι¬ 
σης, υποψήφιος/α ο/η οποίος/α δεν προσέλθει να ανα- 
λάβει διδακτικό έργο εντός δύο (2) εργάσιμων ημερών, 
από την ημέρα που αποδεδειγμένα καλείται από τη Δι¬ 
εύθυνση Αρχικής Επαγγελματικής Εκπαίδευσης και Κα¬ 
τάρτισης ή από τη Διεύθυνση του αντίστοιχου ΙΕΚ ΟΑΕΔ. 

Δ. Η διαδικασία υποβολής των δικαιολογητικών καθώς 
και η διαδικασία αξιολόγησης, πραγματοποιούνται από 
πρωτοβάθμιες και δευτεροβάθμιες επιτροπές, οι οποί¬ 
ες συγκροτούνται με απόφαση του/της Διοικητή/τριας 
του ΟΑΕΔ. Οι εν λόγω διαδικασίες θα ρυθμίζονται στην 
εκάστοτε σχετική προκήρυξη του Ο.Α.Ε.Δ. Η ηλεκτρονική 
αίτηση του υποψηφίου επέχει θέση υπεύθυνης δήλωσης 
του ν. 1599/1986. Η Διοίκηση του Οργανισμού διατη¬ 
ρεί το δικαίωμα, σε οποιαδήποτε φάση της διαδικασίας 


διαπιστωθεί ανακρίβεια μεταξύ των δηλωθέντων στην 
ηλεκτρονική αίτηση και των δικαιολογητικών που έχουν 
κατατεθεί από τον υποψήφιο, να: 

α) αποκλείσει τον υποψήφιο από τη διαδικασία επι¬ 
λογής, 

β) διακόψει τη σύμβαση εξαρτημένης εργασίας ορι¬ 
σμένου χρόνου, που έχει υπογράφει μεταξύ του Οργα¬ 
νισμού και του ιδίου, στην περίπτωση που αυτός έχει 
ήδη προσληφθεί, 

γ) αποκλείσει τον υποψήφιο από τη διαδικασία υπο¬ 
βολής αίτησης για την πρόσληψή του, ως ωρομίσθιου 
εκπαιδευτικού στις ΕΠΑΣ. Μαθητείας και ΙΕΚ του ΟΑΕΔ, 
για το επόμενο έτος κατάρτισης. 

Οι ως άνω περιπτώσεις διαβιβάζονται στη δευτερο¬ 
βάθμια επιτροπή αξιολόγησης, προκειμένου να εξετα- 
σθούν πριν την έκδοση της σχετικής απόφασης από τη 
Διοίκηση του Οργανισμού. 

Το έργο των δευτεροβάθμιων επιτροπών ολοκληρώ¬ 
νεται με το πέρας του κάθε σχολικού έτους. 

Η αριθμ. οικ. 28959/488/23-06-2016 (ΦΕΚ 1961/Β') 
απόφαση της αναπληρώτριας Υπουργού Εργασίας, 
Κοινωνικής Ασφάλισης και Κοινωνικής Αλληλεγγύης 
«Κριτήρια και διαδικασία αξιολόγησης και επιλογής, των 
με σύμβαση εξαρτημένης εργασίας ορισμένου χρόνου 
εκπαιδευτών ενηλίκων, των Ινστιτούτων Επαγγελματικής 
Κατάρτισης (Ι.Ε.Κ.), των Σχολών Επαγγελματικής Κατάρτι¬ 
σης (Σ.Ε.Κ.), και των Πειραματικών Σχολών Επαγγελματι¬ 
κής Κατάρτισης (Π.Σ.Ε.Κ.) και του ΟΑΕΔ» παύει να ισχύει 
από τη δημοσίευση της παρούσας. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2018 

Οι Υπουργοί 


Εργασίας, 

Κοινωνικής Ασφάλισης 
και Κοινωνικής 
Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 


Υφυπουργός Εργασίας, 
Κοινωνικής Ασφάλισης 
και Κοινωνικής 
Αλληλεγγύης 

ΑΘΑΝΑΣΙΟΣ ΗΛΙΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2228/14.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























